Ringenes herre: Atter en konge

Ringenes herre: Atter en konge er newzealandsk-amerikansk episk fantasyfilm fra 2003 regissert av Peter Jackson. Atter en konge er den siste filmen i Ringenes herre-trilogien. Alle bygger på J.R.R. Tolkiens roman Ringenes herre. 
Den ble en stor publikumssuksess og ble meget godt mottatt av anmelderne. Den fikk elleve Oscar (blant annet for beste film og beste regi) og tangerte dermed rekorden til Ben-Hur (1959) og Titanic (1997).
Atter en konge etterfulgte To tårn (2002) og avsluttet filmserien om Ringenes herre. I 2012 ble trilogien etterfulgt av Hobbiten-trilogien. Handlingene i disse ligger forut for Ringenes herre og kan dermed regnes som en forløper (prequel).


== Handling ==
Aragorn strir med sin framtidige kongsrolle, mens Gandalv står overfor den umulige oppgaven å bekjempe Saurons enorme og fryktinngytende hær. Munti og Pippin har kommet fra hverandre og må begge gå til store oppofrelser for å hjelpe. Samtidig er Frodo og Sam er på ferd gjennom et forræderisk og goldt landskap, og ringen tester stadig Frodos lojalitet. Det hele kulminerer i et gigantisk oppgjør på Pelennor-engene.


== Om filmen ==


=== Popularitet og økonomi ===
Som de andre filmene i trilogien ble også Atter en konge meget populær. Den innbrakte $1,14 mrd. på verdensbasis, noe som gjorde den til den mest innbringende av de tre filmene - og samtidig den mest innbringende filmen i 2003. Den innbrakte $377 millioner i USA, $106,6 millioner i Storbritannia, $94,7 millioner i Japan, $87,5 i Tyskland og $12,5 millioner i Norge. Den ble sett av like oppunder én million på kino i Norge.Produksjonskostnadene var på $94 millioner.


=== Anmelderne ===
Den ble meget godt mottatt av anmelderne, noe som gjenspeiles i at den har fått så mye som 93 % på Rotten Tomatoes. Både Roger Ebert og Leonard Maltin gav den 3,5 av 4 stjerner.Også de norske anmelderne var meget positive. Både Dagbladet, VG, Dagsavisen og FilmMagasinet gav den terningkast seks, mens Aftenposten gav den fem og Adressa fire.


=== Priser ===
Den ble belønnet med hele 173 priser. Dette inkluderer blant annet 11 Oscar-priser (beste film, beste regi, tilpassede manus, klipp, kulisser, kostyme, makeup, originalmusikk, sang, lydmix, visuelle effekter), fire Golden Globe (beste dramafilm, regi, musikk, sang), fem BAFTA (beste film, manus, foto, visuelle effekter, publikumsprisen), ni Saturn Award (beste fantasyfilm, hovedrolle, birolle, regi, manus, musikk, makeup, spesial effekter, DVD-utgivelse), og Amandaprisen (beste utenlandske film).


=== Annet ===
LengdeDen originale versjonen har en spilletid på 3 timer og 21 minutter, men det er også lansert to lengre versjoner på over 4 timer.


== Rolleliste ==


== Referanser ==


== Eksterne lenker ==
(en) Ringenes herre: Atter en konge på Internet Movie Database 
(no) Ringenes herre: Atter en konge hos Filmfront 
(sv) Ringenes herre: Atter en konge i Svensk Filmdatabas 
(da) Ringenes herre: Atter en konge i Danmark Nationale Filminstitut 
(fr) Ringenes herre: Atter en konge på Allociné 
(nl) Ringenes herre: Atter en konge på MovieMeter 
(en) Ringenes herre: Atter en konge på AllMovie 
(en) Ringenes herre: Atter en konge på Turner Classic Movies 
(en) Ringenes herre: Atter en konge på Rotten Tomatoes 
(en) Ringenes herre: Atter en konge på Metacritic 
Filmtrilogiens offisielle hjemmeside